kardosdrur/scandi-wiki huggingface dataset:
Memel

Memel har flere betydninger:

 Klaipėda - Memel er det tyske eksonym for en by i Litauen
 Nemunas − Memel er det tyske eksonym for en flod i Litauen
.45 ACP

.45 ACP (Automatic Colt Pistol, 11.43 x 23 mm) er en pistolammunition udviklet af våbendesigneren John Browning i 1905, til brug i prototypen på den semiautomatiske pistol der blev udviklet til Colt M1911.

.45 ACP blev en af de mest brugte pistolkalibre nogensinde, både i militære og civile håndvåben. Kaliberen har været brugt i utallige håndvåben og maskinpistoler, blandt andet den kendte Thompson maskinpistol.

Ammunition
Våben fra USA
Magnus Rosén

Klas Magnus Rosén (født 10. juni 1963 i Göteborg, Sverige) er en svensk musiker og den forrige bassist i bandet HammerFall. 

Magnus begyndte at spille bas i en alder af 15. Da han havde spillet bas i tre år kom han med på sin første turné med bandet Kung Sune. Efter turnéen flyttede han til Los Angeles hvor han spillede i mange bands som Billionaires Boys Club der hvor Anders Johansson (HammerFall) spillede trommer. Rosén blev et medlem af HammerFall i 1997. Han er også en erfaren jazz-bassist og har indpillet to soloalbums. I marts 2007 forlod Magnus HammmerFall for at fokusere på sine egne projekter.

Diskografi

Hammerfall 
 Legacy of Kings (1998)
 Heeding The Call (1998) – EP
 I Want Out (1999) – EP
 The First Crusade (1999) – VHS and DVD
 Renegade (2000) – single
 Renegade (2000)
 Always Will Be (2001) – single
 The Templar Renegade Crusades (2002) – VHS and DVD
 Hearts on Fire (2002)
 Crimson Thunder (2002)
 One Crimson Night (2004) – CD and DVD
 Blood Bound (2005)
 Chapter V: Unbent, Unbowed, Unbroken (2005)
 Threshold (2006)

Solo 
 Imagine a Place (2001)
 Reminiscence (2002)
 Empty Room (2003)
 Unavngivet soloalbum (2007) – Ikke udgivet

Andre 
 Shame – Shame (1980)
 Kung Sune – Sunes bar och grill (1982)
 Von Rosen – Like a Dream (1987)
 Von Rosen – Someone Like You (1988)
 Billionaires Boys Club – Something Wicked Comes (1993)
 Keegan – Mind No Mind (1995)
 JORN – Out to Every Nation (2004)

Heavy metal-musikere fra Sverige
Bassister fra Sverige
Personer fra Göteborg
Tet-offensiven

Tet-offensiven (30. januar 1968 – 8. juni 1968) var en serie offensiver udført af Viet Cong og den nordvietnamesiske hær under Vietnamkrigen.

Operationerne kaldes samlet for Tet-offensiven, fordi de begyndte natten til 31. januar 1968, dagen for det vietnamesiske nytår, Tết Nguyên Đán. Offensiven begyndte under fejringen af Tet-festen og varede omkring to måneder, selv om nogle af kampene fortsatte i 1969.

Tet-offensiven var et vendepunkt i vietnamkrigen.

Offensiven var et landsdækkende koordineret overraskelsesangreb udført af den nordvietnamesiske hær (NVA) og Viet Cong mod mere end 100 byer. Også 36 provinshovedstæder og hovedstaden Saigon. Kampagnen var det største slag i krigen. Viet Cong og NVA angreb samtidig under den ellers hellige vietnamesiske nytårsfest, hvor mange sydvietnamesiske soldater havde orlov. Til at begynde med blev de sydvietnamesiske og amerikanske styrker overrasket over angrebet, men snart blev angrebet slået tilbage, og angriberne led svære tab.

Offensiven omfattede også byen Hué, hvor voldsomme kampe rasede i en måned, samt den amerikanske militærbase ved Khe Sanh, hvor kampene fortsatte i to måneder. Den amerikanske ambassade i Saigon blev også angrebet, men her blev angriberne slået tilbage i løbet af få timer.

Eksterne henvisninger 

Vietnamkrigen
Władysław Frasyniuk

Władysław Frasyniuk (f. 25. november 1954 i Wrocław) er tidligere aktivist for fagforeningen Solidarność, polsk politiker og tidligere formand for det Demokratiske Parti – demokraci.pl.

Eksterne henvisninger 

Politikere fra Polen
Demokratisk-Sociale Bevægelse

Den Demokratisk-Sociale Bevægelse (pl. Ruch Demokratyczno-Społeczny, forkortet RDS) var et polsk socialdemokratisk politisk parti, der opstod i april 1991. Partiet blev stiftet af Zbigniew Bujak, da han var uenig i beslutningen om at melde Borgerbevægelsen Demokratisk Aktion (ROAD) ind i Tadeusz Mazowieckis Demokratiske Union (UD).

Ved parlamentsvalget i 1991 lykkedes det kun for partiets leder, Bujak, at komme ind i Sejmen.

Sammen med Solidarność Pracy og den Polske Socialdemokratiske Union dannede RDS i 1992 Arbejdsunionen (UP).

Etableret i 1991
Ophørt i 1992
Socialdemokratiske partier
Tidligere politiske partier i Polen
Støj

Støj er uønsket lyd. Støjs styrke måles ofte i Decibel. Støjs gener afhænger primært af lydstyrken men også af frekvensen.

Arbejdsmiljø 
I arbejdsmiljøet beskrives støj som ubehagelig lyd. Hvis støjniveauet er over 80 dB(A), eller det i øvrigt er skadeligt eller stærkt generende, skal arbejdsgiver stille høreværn til rådighed, og brugeren skal instrueres i korrekt brug. Er støjniveauet over 85 dB(A) er den ansatte forpligtet til at bruge egnet høreværn. Ingen person må udsættes for en støjbelastning over 85 dB(A) på arbejdspladsen (i gennemsnit på en 8 timers arbejdsdag).

Se også 
Støjdæmpning
Støjrock

Eksterne henvisninger 
Artikel om støj på Videncenter for Arbejdsmiljø hjemmeside 

Arbejdstilsynets vejledning om infralyd

Note 

Lyd
Switch (flertydig)

Switch (fra engelsk switch, "at skifte" eller "en kontakt") kan hentyde til flere artikler:

 Netværksswitch – et stykke netudstyr
 Switch.dk – et web-basseret el selskab.
 Switch-kampagnen – en reklamekampagne, som Apple kørte i 2002
 SM – betegnelsen for en person, der fungerer i både sadist- og masochistroller.
Underground (is)

Underground (fra engelsk, Undergrund) er et ismærke, som i dag produceres af Premier Is, der siden 2015 er ejet af Food Union Group.

Historie 
Underground Ice Cream blev etableret i 1977 af fire studerende fra Aarhus Universitet, oprindeligt som en isbar i Busgaden i Århus. Senere udvidede Underground med en række cafeer i Århus og resten af Danmark, hvoraf ingen længere eksisterer. Firmaet etablerede en lille isfabrik ved navn Den Underjordiske Isfabrik med vægt på naturlige og friske ingredienser. De brugte først sloganet "Natur is", senere anprisningen "Siden 1977".

I oktober 1990 blev Underground en del af Premier Is da de små isbarer ikke længere kunne følge med efterspørgslen. I 1996 overtog fødevaregiganten Nestlé Premier Is og relancerede i 2002 Underground-isen. I samme forbindelse ændrede de fokus til udelukkende at sælge i detailhandlen og via Premier Is-iskort i kiosker, og ikke længere via cafeer og isbarer. De valgte flere naturlige ingredienser blev, til fordel for mere forarbejdede ingredienser og tilsætningsstoffer. 

I slutningen af 2006 fik internetportalen Just-Eat monopol på salg af Underground is. Dette samarbejde varede til 2012. 

I 2012 stoppede Premier Is produktionen, da de omprioriterede issortimentet efter opkøbet af Polar Is. I maj 2015 genoptog de produktionen og indgik samarbejde med [[Netto (supermarkedskæde)|Netto.] efter en løbende efterspørgsel på brandet fra forbrugerne. Det var dog i første omgang kun brandet og principperne i produktionen af isen som genopstod, da de kun lancerede nye smagskombinationer. Eksempelvis fik karamelisen et twist af havsalt.

I 2015 blev Premier Is købt af Food Union Group og i 2016 relancerede de klassikeren 'Banana Chip' som var en af de oprindelige smags-varianter fra 1977-2012, blandt andre nyheder. De indgik samarbejde med fastfoodrestaurantkæden Sunset Boulevard.

Eksterne henvisninger 
 Food Union Group

Referencer 

Ismærker

Tidligere virksomheder i Danmark
Etableret i 1977
Barbara Labuda

Barbara Lidia Labuda (f. 19. april 1946) er polsk politiker og diplomat.

I den Polske Folkerepublik var hun aktiv i den demokratiske opposition, i den Tredje Polske Republik medlem af Sejmen (1989–1997) for henholdsvis den Borgerlige Parlamentariske Klub (OKP), den Demokratiske Union (UD) og Frihedsunionen (UW). Senere var hun minister i præsidentens kancelli ved Aleksander Kwaśniewski. I dag Polens ambassadør i Luxemburg.

Politikere fra Polen
Demokratiske Højrefløjs Forum

Den Demokratiske Højrefløjs Forum (pl. Forum Prawicy Demokratycznej, FPD) var oprindeligt et polsk politisk parti, dernæst en fraktion inden for den Demokratiske Union (UD). Som parti fungerede det i perioden 1990–1991 og blev ledet af Aleksander Hall. I 1992 meldte størstedelen af fraktionen sig ud af UD og dannede det Konservative Parti.

Historie 
Partiet opstod i juni 1990 og blev stiftet af personer fra den antikommunistiske opposition forbundet med det Unge Polens Bevægelse (RMP) og andre kristelige liberale miljøer der støttede Tadeusz Mazowieckis regering. Partiets formand var Aleksander Hall.

Ved præsidentvalget i 1990 støttede FPD Mazowieckis kandidatur, og efter valgnederlaget indgik den sammen med bl.a. Borgerbevægelsen Demokratisk Aktion (ROAD) i det af Mazowiecki nyligt stiftede parti den Demokratiske Union. Sammenslutningen af disse grupperinger skete den 12. maj 1991, samtidig med hvilket FPD ophørte med at eksistere som parti. Dog fortsatte FPD sit virke inden for UD under ledelse af Hall og med navnet den Demokratiske Højrefløjs Fraktion (pl. Frakcja Prawicy Demokratycznej, FPD).

Ved parlamentsvalget i 1991 blev 9 af Fraktionens medlemmer valgt til Sejmen på UD's liste. Disse gik ind for at udvide Jan Olszewskis regerings grundlag ved dannelsen af en såkaldt ”kæmpe koalition” (wielka koalicja). Efter premierminister Olszewskis fald gik sejmmedlemmerne fra FPD imod resten af UD's gruppe og støttede ikke Waldemar Pawlak som regeringsleder. I september 1992 forlod de fleste medlemmer af Fraktionen UD for i december samme år at danne det Konservative Parti (PK) og samtidig støtte Hanna Suchockas regering.

Ledende skikkelser 
 Aleksander Hall
 Michał Wojtczak
 Henryk Woźniakowski
 Piotr Fogler
 Kazimierz Michał Ujazdowski

Etableret i 1990
Ophørt i 1991
Konservative partier
Tidligere politiske partier i Polen
Carmella Bing

Carmella Bing (født 21. oktober 1981 i Portland, Oregon) bor nu i Las Vegas, Nevada. Hun er katolik og startede sin karriere som pornoskuespillerinde i 2006 i en alder af 25 år. Siden da har hun ageret i omtrent 20 film og indspillet adskillige scener for internetpornosider, såsom Bang Bros, Naugthy America, Bustyz.com o.m.a.

Filmografi 

 2 Girls For Every Guy 2
 Bang My Tasty Twat
 Big Fucking Titties 2
 Big Tit Anal Whores 3
 Brianna Love Oversexed
 Brunettes Eat More Cum
 Busty Beauties – More Than a Handful 2
 Craving Big Cocks 14
 Double Decker Sandwich 8
 Exposed
 Goo 4 Two 3
 Hardcore Whores 2
 Hustler's Taboo 7
 Juggernauts 5
 Juicy Juggs
 My First Porn 6
 Naughty Office 4
 Spread 'Em Wide Open
 Hardcore Nation #2

Henvisninger 

 Carmella Bing på MySpace

Eksterne henvisninger 

 

Pornoskuespillere fra USA
Pornomodeller fra USA
Locarno-traktaten

Locarno-traktaten er en fællesbetegnelse for syv bilatetale aftaler mellem de vesteuropæiske stater, som deltog i 1. verdenskrig. Traktatkomplekset blev forhandlet i den schweiziske by Locarno, i oktober 1925, og underskrevet i London 1. december 1925.

Traktatlandene var Tyskland, Frankrig, Belgien, Italien og Storbritannien. De to sidstnævnte fungerede som garanter for aftalernes overholdelse og forpligtede sig til at forsvare ethvert af traktatlandene, som måtte blive overfaldet af et andet traktatland.

Hovedformålet med forhandlingerne var at opnå en tilnærmelse mellem Frankrig og Tyskland, for at bane vejen for Tysklands optagelse i Folkeforbundet. Fra fransk side var formålet med forhandlingerne at opnå tysk anerkendelse af de grænser, som landet var blevet pålagt som led i Versaillesfreden efter 1. verdenskrig. Fra tysk side var hovedmålet at opnå udsoning med Frankrig og samtidig bryde Polens og Tjekkoslovakiets alliancer med Frankrig for at styrke Tyskland i landets grænsestridigheder med dets to østlige naboer.

Locarno-traktaterne fastslog, at Rhinlandet skulle forblive en demilitariseret zone, og samtidigt anerkendte Tyskland landets nye grænser mod Frankrig og Belgien. Frankrig ønskede, at tilsvarende garantier skulle gives Polen og Tjekkoslovakiet, men det blev afvist af den tyske udenrigsminister Gustav Stresemann, som ønskede at være ubundet i kravet om ændring af særlig den tysk-polske grænse.

Undertegnelsen af Locarno-aftalerne blev i Vesteuropa anset som et vigtigt skridt mod fred mellem fjenderne fra 1. verdenskrig, men de manglende garantier til Polen og Tjekkoslovakiet medførte stor ængstelse blandt de pågældende landes regeringer.

I 1936 brød Adolf Hitler Locarno-aftalerne, da han lod det tyske militær besætte Rhinlandet, hvorved aftalerne reelt bortfaldt. Hitler havde trukket Tyskland ud af Folkeforbundet i 1933.

Litteratur 
 

Traktater
Mellemkrigstiden
Europa i 1900-tallet
Konsekvensetik

Konsekvensetik, også kaldt ”nytteetik” eller "utilitarisme”, er den form for etik, der vurderer en handling ud fra de konsekvenser, den medfører. En god handling er altså en handling, der medfører gode konsekvenser.

Hvis man skal vælge mellem to eller flere handlinger, skal man vælge den, der resulterer i den størst mulige nytte for alle de mennesker, der berøres af handlingen. Dette nytteprincip blev opstillet af Jeremy Bentham (1748-1832), grundlæggeren af konsekvensetikken.

Den radikale konsekvens af konsekvensetikken er, at en dårlig handling og et dårligt motiv ikke er dårlige, hvis der følger gode konsekvens af dem! Handlinger og motiver vurderes ikke som gode eller dårlige i sig selv, men vurderes efter de konsekvenser, de medfører. For eksempel er en løgn en god handling, hvis den medfører noget godt. Omvendt er det en god handling at dømme en uskyldig, hvis man dermed redder mange menneskeliv.

Konsekvensetikken er blevet kritiseret for, at den strider mod menneskets moralske intuition. Sandhed og retfærdighed er goder i sig selv, og det kan under ingen omstændigheder retfærdiggøres at tale usandt eller at handle uretfærdigt, lyder kritikken. Denne kritik kommer især fra pligtetikken.

Se også 
 Pligtetik
 Dydsetik

Referencer

Litteratur 
 Jeremy Bentham: An Introduction to the Principles of Morals and Legislation. A New Edition, corrected by the Author, 1823.
 Jimmy Zander Hagen: Eksistens og ansvar. Nordisk Forlag 1999.
Hjelmbønne

Hjelmbønne (Lablab purpureus) bliver af og til omtalt som Hyacintbønne, men det mest normale navn er Hjelmbønne. Planten hedder på engelsk Hyacinth Bean og derved ville det være nærliggende at tro at Hyacintbønne var det danske navn.

Planten er en slyngplante. Dens blade er grønne og blomsterne lilla. Plantens frø og bælge er giftige, men kan dog spises hvis de koges i lang tid. 

Ærteblomst-familien
Stenbrohult

Stenbrohult er et sogn i det sydlige Småland, der bedst er kendt som Carl von Linnés hjemsted. Byen Älmhult har tidligere været en del af Stenbrohult sogn. De vigtigste Linnémindesmærker i Stenbrohult er, ud over naturen omkring søen Möckeln, Råshults tidligere kapellanbolig, hvor Linné blev født, og kirkegården, hvor den nuværende kirke dog er opført efter Linnés tid.

På en del af den nuværende kirkegård lå den gamle præstegård, hvor Linné voksede op. Denne gård blev ødelagt af en ildebrand allerede i det 18. århundrede. På dens sted findes nu en statue af Linné. Op ad den nuværende kirke ses rester af den ældre kirke, hvor Linnés morfar, far og bror var præster.

I Råshult har man gennem nogle årtier dyrket markerne, sådan at de kan bevares og igen få karakter af det gamle dyrkningslandskab i Småland. I de seneste år har man endda udvidet det område, hvor det 18. århundredes dyrkningskarakter skal genskabes.

Der er udgivet en lokal florafortegnelse for Stenbrohult sogn i Svensk Botanisk Tidskrift.

Smålands geografi
Botanik
Morten Skovsted

Morten Skovsted (født 18. januar 1967 i Odense) er en dansk sognepræst, cand.theol., historiker og desuden kommunikationsuddannet.  

Som sognepræst i Hjortshøj-Egå ved Århus har Morten Skovsted siden 1996 været en af Folkekirkens markante fornyere. Han etablerede i 1997 folkekirkens digitale konvent, Pastorlisten. Han har også på mange andre måder arbejdet med kirkelig fornyelse, herunder alternative gudstjenesteformer. Morten Skovsted stod desuden bag hjemmesider til de nogle af de allerførste sogne og kirkelige organisationer i Danmark.  

I en årrække var han politisk aktiv i Det Radikale Venstre, hvor han var medlem af hovedbestyrelsen fra 2004 til han forlod partiet 10. marts 2009. Han har været 1. suppleant til både Århus Byråd og Folketinget, samt tovholder for partiets retspolitiske arbejdsgruppe. 

Som historiker har Morten Skovsted holdt mange foredrag om især hekseprocesserne, Titanic, 1. verdenskrig og Hitler og Tyskland. 

Som sognepræst er Morten Skovsted engageret i arbejdet med salmer. I 2011 dannede han salmenetværket 'Syng Nyt', der arbejder især for udbredelsen af nyere salmer. I 2013-16 var han formand for redaktionsgruppen var salmebogstillægget '100 Salmer'. Siden 2014 har han været fast anmelder og klummist for Kristeligt Dagblad indenfor 'Sang og salmer'. Siden 2015 har Morten Skovsted været idémand bag og fortsat ansvarlig for Salmedatabasen og salmer.dk, der har samlet en række salmeressourcer på een hjemmeside. I september 2019 tog Morten Skovsted initiativ til dannelsen af 'Salmehistoriske netværk', der skulle løfte arven fra det i 2019 nedlagte 'Hymnologisk Selskab'. 

Morten Skovsted er gift med forfatter og ph.D. Iben Krogsdal. Parret har sammen fire børn.

Kilder og eksterne henvisninger 
 Morten Skovsteds hjemmeside

www.salmer.dk

Præster fra Danmark
Personer fra Odense
Tidligere folketingskandidater fra Det Radikale Venstre
Personer i Kraks Blå Bog
Colin Todd

Colin Todd (født 12. december 1948) er en engelsk fodboldmanager, der som spiller blev anset for at være en af de bedste engelske forsvarsspillere nogensinde.

Klubkarriere 
Han spillede som aktiv bl.a. for Sunderland og Derby County. Han opnåede 27 landskampe for England og blev i 1975 udnævnt til årets fodboldspiller i England.

Trænerkarriere 
Som træner har han stået i spidsen for bl.a. Bolton Wanderers og Derby County. I sommeren 2007 startede han som træner for Superliga-klubben Randers FC. Hans kontrakt udløber 30. juni 2009 og bliver ikke forlænget. Randers FC. skrev i november 2008 kontrakt med John "Faxe" Jensen, som overtager Colin Todds job pr. 1. juli 2009. I januar 2009 blev det dog besluttet at lade "Faxe" overtage klubben med det samme.

Den 20. maj 2009 blev det annonceret, at Colin Todd skulle overtage managersædet i Darlington F.C. i den engelske League Two.

Den 5. juli 2012 blev han ansat som midlertidig afløser i Randers FC, efter at klubben havde fyret Michael Hemmingsen. Den 3. august 2012 blev aftalen med Randers gjort mere permanent, idet den blev forlænget til 31. december 2012.

Den 8. juli 2016 tiltrådte han cheftræner positionen i Esbjerg fB, på en foreløbig etårig kontrakt med mulighed for forlængelse. Den 5. december 2016 blev han fyret i Esbjerg fB, efter en placering som sidst efter 20 runder.

Referencer 

Fodboldspillere fra England
Fodboldtrænere fra England
Fodboldspillere fra Sunderland A.F.C.
Fodboldspillere fra Everton F.C.
Fodboldspillere fra Derby County F.C.
Fodboldspillere fra Nottingham Forest F.C.
Fodboldspillere fra Birmingham City F.C.
Fodboldspillere fra Oxford United F.C.
Fodboldspillere fra Luton Town F.C.
Fodboldtrænere fra Bradford City A.F.C.
Fodboldtrænere fra Darlington F.C.
Fodboldtrænere fra Randers FC
Fodboldtrænere fra Esbjerg fB
Rødrygget tornskade

Rødrygget tornskade (Lanius collurio) tilhører tornskadefamilien, og der er tale om en ca. 18 cm lang spurvefugl, der findes i store dele af Europa samt Asien. I Danmark er den som trækfugl en relativt almindeligt forekommende ynglefugl, der fra sit vinterkvarter i det centrale Afrika kommer til landet i maj og forlader landet igen i august/september. Man vil også kunne se rødryggede tornskader i Danmark som trækfugle på vej til og fra det øvrige Skandinavien.

Udseende 
Den rødryggede tornskadehan har rødbrune vinger og en sort hale med en hvid stribe. Nakken og issen er grå, og undersiden er hvid med et lyserødt skær. Karakteristisk er en sort stribe, der starter ved næbbet og går bagud omkring øjet og ud på kinden.

Hunnens overside er gråbrun, og undersiden er gul-hvid med små mørke buer. Den har også et farvet bånd, dog kortere end hannens og brunt i stedet for sort.

Ungfuglene ligner hunnen, men har en mørk stribe på oversiden. Æggene er ret forskellige med en række små grå og brune pletter.

Levested 
Som tornskader i øvrigt foretrækker den rødryggede tornskade et åbent land med varieret bevoksning, gerne med buske med torne. Også skovkanter samt åbne skovområder kan være hjemsteder for den rødryggede tornskade.

Levevis 
Fuglen sidder tit på en udkigspost, hvorfra den holder øje med jagtbyttet i form af store insekter samt lejlighedsvis mindre dyr som mus, frøer og småfugle. Hvis den ikke spiser byttet med det samme, sætter den dyret på torne, så den kan tage dem, hvis der ikke er frisk bytte. De dele af byttet, den ikke kan fordøje, gylper den op i form af boller i lighed med ugler.

Både han og hun deltager i bygningen af den solide rede, der har et fundament af strå, kvist og mos, som tætnes med hår, rodtrevler og lignende. Reden befinder sig typisk i fritstående buske eller småtræer i omkring 2 m højde. Hunnen lægger 4-7 æg, som hun ruger på i et par uger, mens hannen forsyner hende med føde. Når ungerne kommer frem af æggene, er det mest hannen, der henter føden, som det overlades til hunnen at give til ungerne.

Danmarks fugle
Europas fugle
Tornskader
Batteri Vara

Batteri Vara (Batterie Vara/ Møvik fort) er et tysk kystfort, bygget under anden verdenskrig beliggende ca. otte kilometer sydvest for Kristiansand, Norge, i området Kroodden/ Møvik.

Fortet blev anlagt i perioden 1941 – 1942 af den tyske kriegsmarine og var sammen med fire andre kystbatterier en del af artillerigruppen Kristiansand. Kanonerne var blandt de største i verden. Det tyske navn på på anlægger var Batterie Vara, opkaldt efter den tyske generalmajor Felix Vara, som blev dræbt udenfor Alderney i den engelske kanal den 3. november 1941. Flere tyske kystforter blev opkaldt efter faldne tyske officerer, eksempelvis Batterie Dietl på Engeloya i Steigen.

Formålet med Batteri Vara var sammen med en tilvarende kanonstilling i Hanstholm at spærre Skagerrak under 2.verdenskrig, for de allierede styrker. Efter at de norske styrker overtog fortet efter krigen, fik det navnet Møvik fort.

I 1993 blev Batteri Vara åbnet for publikum under navnet Kristiansand Kannonmuseum. Museet har stadig 1 kanon der er fuldt fungerende, samt en kasemat uden kanon, i tillæg er der 2 kanonfundamenter uden kanoner, som set i Hanstholm
Der køres i perioder med ammunitionstoget på en 1800 meter lang strækning. Området har mange bunkere og specielt kan nævnes Møvikknatten hvor der var 4 88mm flakkanoner samt mindre antiluftskyts batterier. Møvikknatten har i tillæg også store fjeldbunkere med store tunnelsystemer. I umiddelbar nærhed til fortet findes der mange mindre fort, blandt andet på Flekkerøya

Eksterne henvisninger 

 

 Hjemmeside, norsk 
 Vest-Agdermuseet Kristiansand kanonmuseum, norsk 
 Batteri Vara, dansk 
 Batterie Vara, Kristiansand kanonmuseum
 Møvik Fort 
 Møvik: Det største tyske forsvarsverk på Sørlandet DigitaltMuseum

Kristiansand
Norges historie
Fæstningsanlæg i Norge
Seværdigheder i Norge